open-index/open-wikipedia-markdown huggingface dataset:
Xiaojing

O ***Xiaojing*** (chinés tradicional: 孝經; chinés simplificado: 孝经; *pinyin*: Xiàojīng; Wade-Giles: Hsiao4-ching1) ou ***Clásico da piedade filial*** é un dos Trece Clásicos do confucianismo, centrado no tema da piedade filial. É dicir, que contén recomendacións sobre como comportarse cos pais, cos irmáns máis vellos ou cos gobernantes.

O texto foi escrito cara a finais do período dos Reinos Combatentes ou comezos da dinastía Han, e está baseado nunha conversa entre Confucio e un dos seus discípulos, Zengzi. Trátase dunha obra moi empregada en dinastías posteriores como medio de ensinanza moral para os nenos.

## Autoría 
O *Xiaojing* data do século IV ou III a.C.; a súa autoría é descoñecida. Segundo a tradición, é o rexistro dunha conversa entre Confucio e o seu discípulo Zengzi. Un erudito do século XII, He Yin, afirmou: "O *Xiaojing* non é obra do propio Zengzi. Cando este finalizou as súas conversas co mestre sobre o tema da piedade filial, repetiu aos estudantes da súa propia escola os contidos das mesmas. Foron estes os que clasificaron os ditos de Confucio, dando forma ao tratado".

## Contido 
Tal e como suxire o título, o libro trata sobre o tema da piedade filial, un dos valores basilares do confucianismo. O argumento central da obra é que a xente que ama e serve aos pais debe facer o mesmo cos gobernantes, o que conducirá a unha sociedade en harmonía:

## Influencia 
O *Xiaojing* ocupou un lugar destacado na educación clásica da China imperial. Foi empregado na educación máis básica, xunto co *Lunyu*, o *Xiaoxue* ou o *Lie nü zhuan*. O seu estudo mencionábase en epitafios como mostra do bo carácter dunha persoa. Tamén era habitual recitalo a viva voz durante o loito polo pasamento dos pais.

A nivel político, tivo moita influencia, xa que a piedade filial era un medio para demostrar a propia virtude e acceder postos na corte imperial. Así mesmo, foi citado por algúns dos neoconfucianos máis relevantes, entre os que destaca Zhu Xi.

## Traducións 
### En castelán 
* Confucio (2021): *Textos escogidos*. Tradución directa de Gabriel García-Noblejas e Carmen Torres Marín. Alianza Editorial. 

## Notas 
## Véxase tamén 
### Bibliografía 
* 
* 
* 

### Outros artigos 
* Confucianismo
* Confucio
* Piedade filial
* Trece Clásicos
* Zengzi

### Ligazóns externas 
* Traducións do *Xiaojing* en España
* Texto completo en chinés
Souto de Arriba

Como topónimo **Souto de Arriba** pode referirse a:

;En Galiza
***Souto de Arriba**, lugar da parroquia de Morlán, no concello de Trazo;
***O Souto de Arriba**, lugar da parroquia de Prado, no concello de Ponteareas;
***O Souto de Arriba**, lugar da parroquia de Caldelas de Tui, no concello de Tui.

## Véxase tamén
### Outros artigos
*
Udju Azul di Yonta

***Udju Azul di Yonta*** é un filme de 1991 dirixido por Flora Gomes e coproducido entre Portugal, Francia e Guinea-Bissau. O goberno de Guinea-Bissau colaborou na produción, xunto co Instituto de Cinema de Portugal, Vermedia Productions e a televisión portuguesa.

*Udju Azul di Yonta* examina as consecuencias da guerra de independencia de Guinea-Bissau, "na vida dos que loitaron, así como na vida dos seus fillos que son a esperanza do futuro". O filme estrutúrase en torno a un triángulo de amor non correspondido: o mozo estudante Zé está namorado da fermosa Yonta, que á súa vez está namorada de Vicente, un antigo compañeiro do pai de Yonta.

A banda sonora foi creada polo grupo Super Mama Djombo, cuxos membros se reuniron de novo para este fin.

## Personaxes 
* Maysa Marta como Yonta
* António Simão Mendes como Vicente
* Pedro Dias como Zé
* Diana Vaz como Maria
* Mohamed Seidi como Amílcar
* Bia Gomes como Belante

## Notas
Shottas

***Shottas*** é un filme xamaicano de 2002 dirixido e escrito por Cess Silvera. Conta a historia de dous mozos que participan no crime organizado en Kingston e Miami. Está protagonizado por Ky-Mani Marley, Spragga Benz, Paul Campbell e Louie Rankin. Malia o seu baixo orzamento, a distribución deficiente convertérono nun filme de culto moito antes da súa estrea oficial limitada nos Estados Unidos por Triumph Films e Destination Films en 2006.

## Personaxes 
* Ky-Mani Marley como Errol "Biggs" Williams
* Corey Agnant como fillo de Richie
* Judith Bodley como secretario de Mr. Chin
* Spragga Benz como Wayne
* Paul Campbell como Mad Max
* Stephen Cheong como Mr. Chin
* Flippa Mafia como John John
* Assassin como Blacka
* Fabienne Dominique como Abbey
* Michael Gordon como Soda Truck Driver
* Carlton Grant Jr. como Young Wayne
* Leighton Hilton como policía do aeroporto
* Wyclef Jean como Richie Effs
* DJ Khaled como matón de Richie

## Acollida 
Na páxina de recensións Rotten Tomatoes, o filme tiña unha puntuación do 17% baseada nos comentarios de 18 críticos.

## Notas
Souto Novo

Como topónimo **Souto Novo** pode referirse a:

;En Galiza
***Souto Novo**, lugar da parroquia de Anllo, no concello de Sober;
***O Souto Novo**, lugar da parroquia de Santa Cilla do Valadouro, no concello de Foz.

## Véxase tamén
### Outros artigos
José María Abalo

**José María Abalo Abad**, nado en Vilagarcía de Arousa en 1884 e finado en Donostia o 1 de setembro de 1954, foi un futbolista e catedrático de universidade galego. Un dos principais impulsores do fútbol na cidade da Coruña, foi fundador do histórico Real Club Coruña, xogou como dianteiro no Vigo Sporting e máis tarde foi árbitro. 

## Traxectoria 
Naceu en Vilagarcía de Arousa, sendo fillo dun empresario local, e estudou en Londres nun internado. Na súa estancia en Inglaterra interesouse polo fútbol, e cando regresou a Galicia fíxoo cunha pelota na súa maleta.

Proseguiu estudos na Escola de Comercio da Coruña, e alí contaxioulles aos seus compañeiros o interese polo fútbol.

O club continuou xogando partidos entre membros do propio equipo durante os seguintes dous anos, ata que encontrou un rival en marzo de 1904. Este foi un equipo formado pola tripulación do *Diligent*, un buque a vapor inglés que naufragara fronte á Coruña. Mentres os tripulantes do barco inglés esperaban unha solución, organizouse un partido de fútbol entre os mariños e os membros do Corunna, fixándose o encontro para o domingo 6 de marzo na praza de touros, aínda que finalmente a choiva obrigou a adialo ata o domingo 13. 
[miniatura|Equipo do [Real Club Coruña, club do que Abalo foi un dos fundadores en 1901.]]
Abalo formou na dianteira daquel partido xunto a Enrique Gerbolés, Arturo Senra, Uxío Carré Alvarellos e Juan Sáenz, e foi o autor do primeiro gol. Ambos equipos volveron enfrontarse unha semana despois, con vitoria inglesa por 2-5, e xogaron un terceiro partido ese mesmo mes, conseguindo finalmente a vitoria o bando galego por 2-1. Pouco despois pasaron a xogar no Corralón da Gaiteira, o primeiro campo de fútbol permanente da cidade.

Na tempada 1906–07 Abalo xogou como dianteiro no Vigo Sporting, metendo dous goles na Copa do Rei de 1907, un deles o que supuxo a vitoria fronte ao  Club Bizcaya. Ao tempo, fundou na súa vila natal en 1907 o Villagarcia FC, equipo ao cal o Madrid CF convidou para participar nun partido de adestramento.

## Notas 
## Véxase tamén 
### Bibliografía 
*
Souto Vello

Como topónimo **Souto Vello** pode referirse a:

;En Galiza
***Souto Vello**, lugar da parroquia de San Xurxo de Lourenzá, no concello de Lourenzá;
***Souto Vello**, lugar da parroquia de Mosteirón, no concello de Sada;
***O Souto Vello**, lugar da parroquia de Limodre, no concello de Fene.

## Véxase tamén
### Outros artigos
***O Soutevello**, lugar da parroquia do Monte, no concello de Xove;
***Soutovello**, lugar da parroquia de Valdoviño, no concello de Valdoviño.
Portasouto

Como topónimo **Portasouto** pode referirse a:

;En Galiza
***Portasouto**, lugar da parroquia de Verducido, no concello da Lama;
***O Portasouto**, lugar da parroquia de Caritel, no concello de Ponte Caldelas.

## Véxase tamén
### Outros artigos
Silvaescura

Como topónimo **Silvaescura** pode referirse a:

;En Galiza
***Silvaescura**, lugar da parroquia de Cerceda, no concello de Cerceda;
***Silvaescura**, lugar da parroquia de Penosiños, no concello de Ramirás;
***Silvaescura**, lugar da parroquia de Vilar de Lebres, no concello de Trasmiras;
***Silvaescura**, lugar da parroquia de San Fins de Sales, no concello de Vedra.

## Véxase tamén
### Outros artigos
Referendo de independencia de Eslovenia de 1990

O **referendo de independencia de Eslovenia de 1990** celebrouse na República Socialista de Eslovenia (daquela parte da República Federal Socialista de Iugoslavia) o 23 de decembro de 1990. Tanto a coalición gobernante de centro-dereita como a oposición de esquerda apoiaron a realización do referendo e fixeron un chamamento aos votantes a apoiar a independencia de Eslovenia.

Aos votantes fíxoselles a pregunta: "Debería a República de Eslovenia converterse nun estado soberano e independente?" (en ). O Parlamento de Eslovenia estabeleceu un limiar para a validez do plebiscito no 50% e mais un de todos os votantes inscritos.

Había 1.499.294 persoas inscritas no censo con dereito a voto. Porén, 42.274 persoas non puideron votar porque estaban traballando no estranxeiro ou participando no servizo militar ou exercicios militares, o que reduciu o electorado a 1.457.020. O 7% do potencial electorado non participou nas eleccións.

## Consecuencias 
O anuncio de Bučar obrigou ás autoridades eslovenas a declarar a independencia do país nun prazo de seis meses. O 25 de xuño de 1991 aprobouse a Carta Constitucional Básica sobre a Independencia e Soberanía da República de Eslovenia e a independencia foi declarada o día seguinte, o que levou á guerra dos Dez Días.

## Notas
The Message (filme de 1976)

***The Message*** (en , ***Ar-Risālah***, e titulado orixinalmente ***Mohammad, Messenger of God***) é un filme épico de 1976 dirixido e producido por Moustapha Akkad que relata a vida e de Mahoma, quen nunca é directamente representado. Estreado con versións en árabe e en inglés filmadas por separado, *The Message* serve como introdución á historia do islam. O elenco internacional inclúe a Anthony Quinn, Irene Papas, Michael Ansara, Johnny Sekka, Michael Forest, André Morell, Garrick Hagon, Damien Thomas e Martin Benson. Foi unha coprodución internacional entre Libia, Marrocos, o Líbano, Kuwait e o Reino Unido.

## Personaxes 
;Versión en inglés

* Anthony Quinn como Hamza
* Irene Papas como Hind bint Utbah
* Michael Ansara como Abu Sufyan ibn Harb
* Johnny Sekka como Bilal ibn Rabah
* Michael Forest como Khalid ibn al-Walid
* André Morell como Abu Talib
* Garrick Hagon como Ammar ibn Yasir
* Damien Thomas como Zayd
* Martin Benson como Abu Jahl
* Robert Brown como Utbah ibn Rabi'ah
* Rosalie Crutchley como Sumayyah
* Bruno Barnabe como Umayyah ibn Khalaf
* Neville Jason como Ja`far ibn Abī Tālib
* John Bennett como Salul
* Donald Burton como 'Amr ibn al-'As
* Earl Cameron como Al-Najashi
* George Camiller como Walid ibn Utbah
* Nicholas Amer como Suhayl ibn Amr
* Ronald Chenery como Mus`ab ibn `Umair
* Michael Godfrey como Baraa'
* John Humphry como Ubaydah
* Ewen Solon como Yasir
* Wolfe Morris como Abu Lahab
* Ronald Leigh-Hunt como Heraclius
* Leonard Trolley como comerciante de seda
* Gerard Hely como poeta
* Habib Ageli como Hudhayfah
* Peter Madden como home sen dentes
* Hassan Joundi como Khosrau II
* Abdullah Lamrani como Ikrimah
* Elaine Ives-Cameron como Arwa

**Versión en árabe**

* Abdullah Gaith como Hamza
* Muna Wassef como Hind
* Hamdi Ghaith como Abu Sufyan ibn Harb
* Sanaa Gamil como Sumayyah bint Khabbat
* Ali Ahmed Salem como Bilal
* Mahmoud Said como Khalid
* Ahmad Marey como Zayd
* Mohammad Larbi como Ammar
* Hassan Joundi como Abu Jahl
* Sana' Jamil como Sumayyah
* Martin Benson como Khosrau II
* Damien Thomas como cristián

## Notas 
## Véxase tamén 
### Bibliografía 
*
Dhauvaa

***Dhauvaa*** é un filme maldivano de 1998 dirixido por Arifa Ibrahim. Producido por Aslam Rasheed baixo Slam Studio, está protagonizado por Reeko Moosa Manik, Niuma Mohamed e Waleedha Waleed. Producido por Aslam Rasheed baixo Slam Studio, está protagonizado por Reeko Moosa Manik, Niuma Mohamed e Waleedha Waleed. É un remake non oficial do filme de Bollywood *Aaina* (1993) de Deepak Sareen, protagonizado por Juhi Chawla, Jackie Shroff e Amrita Singh.

## Personaxes 
* Reeko Moosa Manik como Mohamed Areesh
* Niuma Mohamed como Seema Hassan
* Sheleen como Seema Hassan de nova
* Waleedha Waleed como Soma Hassan
* Shifaza como Soma Hassan de nova
* Arifa Ibrahim como nai de Soma e Seema
* Ali Shameel como Hassan Manik
* Ibrahim Wisan como Ayaz
* Roanu Hassan Manik
* Aminath Ibrahim Didi como membro da poxa (aparición especial)
* Hamid Ali como doutor de Seema (aparición especial)

## Notas
Álex Petxarroman

**Alexander "Álex" Petxarroman Eizaguirre**, nado en Donostia o 6 de febreiro de 1997, é un futbolista español que xoga como lateral dereito no Andorra, da Segunda División, cedido polo Deportivo da Coruña.

## Traxectoria 
### Real Sociedad 
Comezou a xogar ao fútbol no Antiguoko, ingresando en 2010 na canteira da Real Sociedad. Entre 2015 e 2017 xogou no segundo filial do club vasco, o CD Berio FT na Terceira División, disputando 50 partidos oficiais.

Para a tempada 2017/18 saíu cedido ao Gernika, da Segunda División B. Aínda que non puido debutar ata xaneiro de 2018 por unha lesión nun nocello, acabou sendo unha peza importante do equipo tras facerse coa titularidade na posición de lateral dereito, despois de anos xogando como defensa central e incluso mediocentro. Tralo seu regreso aos campos de fútbol, foi peza clave e capitán do equipo na triunfante tempada 2020/21, na que o conxunto adestrado por Xabi Alonso conseguiu o ascenso á Segunda División despois de 59 anos de ausencia.

Despois de once anos na estrutura da Real, abandonou o club en xuño de 2021, ao non chegar a un acordo coa directiva sobre a renovación do seu contrato.

### Athletic de Bilbao 
En de xullo de 2021 asinou un contrato de tres anos co máximo rival histórico da Real, o Athletic de Bilbao. E foi precisamente nun derbi vasco contra a Real Sociedad en Anoeta o 31 de outubro de 2021, onde debutou co Athletic na Primeira División, substituíndo a Óscar de Marcos na segunda metade. Disputou un total de 19 encontros co equipo bilbaíno, todos agás dous saíndo dende o banco de suplente.

### Andorra 
Para a campaña 2022/23, o Athletic cedeuno ao FC Andorra, equipo que viña de ascender á Segunda División. No club do Principado volveu sufrir problemas coas lesións, polo que só puido disputar 13 encontros. 

No verán de 2023 regresou brevemente ao Athletic, co que realizou unha xira por México, pero acabou sendo traspasado definitivamente ao Andorra. Na súa segunda campaña en Andorra, xa con máis continuidade, xogou 31 encontros, 27 deles como titular, pero non puido evitar o descenso do club á Primeira Federación.

### Deportivo da Coruña 
En xullo de 2024 fichou polo Deportivo da Coruña, que acababa de ascender á Segunda División na tempada anterior. A súa primeira tempada no club galego estivo marcada pola irregularidade e os erros defensivos, o que o levou á suplencia boa parte da tempada. Disputou 28 encontros, 18 deles como titular.

Para a tempada 2025/26 saíu cedido ao Andorra, da mesma categoría.

## Estatísticas 
## Notas 
## Véxase tamén 
### Ligazóns externas 
* Datos do xogador en LaPreferente.com .
Forte de Bahla

**Forte de Bahla** () é unha das catro fortalezas históricas situadas aos pés das terras altas de Jebel Akhdar en Omán e foi o primeiro forte do país inscrito na lista da UNESCO en 1987.

En 1988, os Sitios Arqueolóxicos de Bat, Al-Khutm e Al-Ayn convertéronse no segundo sitio de Omán en ser declarado Patrimonio da Humanidade pola UNESCO.

O forte de Bahla foi sometido a grandes esforzos de restauración e reabriu en 2012. Non obstante, o complexo carece de información para os visitantes. Non hai exposicións nin folletos dispoñibles para obter máis información sobre este grande espazo nin guías dispoñibles para proporcionar máis detalles, polo que a xente debe facer un percorrido ou explorar por conta propia.

## Historia do forte de Bahla
thumb|Forte de Bahla
Crese que o forte construíuse entre os séculos XII e XV pola Banu Nebhan tribo que habitaba a zona nese momento e era coñecida por controlar o comercio de incenso.

Como parte do complexo, tamén hai unha cidadela oasis adxacente ao forte e unha antiga muralla de 13 quilómetros da que parte aínda permanece en pé. A maioría do oasis está en ruínas, pero a estrutura e algunhas das casas seguen en pé.

Como o forte construíuse con ladrillos feitos de barro e palla, a erosión danou a estrutura ata que se iniciaron os labores de rehabilitación. Hai moitas  lendas que rodean o castelo.

## Estrutura do forte de Bahla 
Dentro do forteo hai tres partes principais. A parte máis antiga do forte é Al-Qasabah. Bait al-Hadith, ou casa nova, construída pola dinastía Ya'riba (1624–1743). Bait Al-Jabal erixiuse no século XVIII.

## Riscos para o Forte 
* É probable que o ladrillo non cocido se deteriore
* A drenaxe é mala
* Na reconstrución do zoco utilízanse materiais modernos

## Restauracións anteriores 
O intento de preservación en 1995 foi unha reforma e non unha restauración porque o obxectivo da remodelación era facer que o forte pareza novo. Esta reforma iniciouse sen levantamentos arqueolóxicos, topográficos, arquitectónicos ou técnicos previos.

O edificio orixinal era de barro e morteiro e xeso. A restauración utilizou inxustificadamente pedra e cemento para cubrir os muros de forma tan severa que non se podían ver en absoluto os muros orixinais

O rego é un problema, xa que non houbo esforzos recentes para conservar este sistema. Partes da antiga muralla que rodea o forte foron destruídas ou alteradas debido á construción de edificios nas proximidades.

En 2013, o Centro ArCHIAM dirixido polo profesor Soumyen Bandyopadhyay desenvolveu un plan de xestión do patrimonio para o forte de Bahla e o seu oasis veciño.

## Notas
## Véxase tamén
### Ligazóns externas
* WHC UNESCO official site
* Video of Bahla Fort
Centro histórico de San Petersburgo e conxuntos monumentais anexos

O **Centro histórico de San Petersburgo e conxuntos monumentais anexos** é o nome empregado pola UNESCO cando designou colectivamente o núcleo histórico da cidade rusa de San Petersburgo, así como edificios e conxuntos situados nas inmediacións como Patrimonio da Humanidade en 1991.

O sitio foi recoñecido pola súa herdanza arquitectónica, fusionando Barroco, Neoclásico e influencias ruso-bizantinas.

## Sitios
O sitio contén 126 localizacións, incluíndo os seguintes obxectos,
## Sitios 
## Notas
## Véxase tamén
Stotra

***Stotra*** ou ***Stotram***, en sánscrito  स्तोत्र , é unha palabra que significa "oda, eloxio ou himno de eloxio". É un xénero literario de textos indios deseñados para seren cantados melodicamente, en contraste cos *shastras* que están compostos para ser recitados.  

## Descrición 
Un *stotra* pode ser unha oración, unha descrición ou unha conversa, pero sempre cunha estrutura poética. Pode ser un poema sinxelo que exprese eloxios e devoción persoal a unha divindade, por exemplo, ou poemas con doutrinas espirituais e filosóficas incorporadas. Moitos himnos *stotra* loan aspectos do divino, como Devi, Shiva ou Vishnu. 

## Etimoloxía 
Relativo á palabra *stuti*, procedente do mesmo verbo, *stu* (encomiar) e basicamente ambos significan "loar".
Cidade medieval de Rodas

A **Cidade Medieval de Rodas** construíuse entre 1309 e 1523 e forma parte da moderna cidade capital de Rodas na Illa de Rodas en Grecia. O sitio engadíuse á lista de Patrimonio Mundial da UNESCO en 1988.

A cidade medieval está formada pola cidade alta ao norte e a cidade baixa ao sur-suroeste. A cidade alta construíuse na súa totalidade polos cabaleiros Hosptalarios de Rodas. A cidade medieval está situada dentro dunha muralla de 4 km de lonxitude. 
## Galería

Palacio del Gran Maestre-196566481.jpg|Palacio do Gran Mestre dos Cabaleiros de Rodas
Ficheiro:Church of the Virgin of the Burgh 2010.jpg|Igrexa medieval da Virxe
Ficheiro:Fort Saint Nicolas Rhodes.jpg|Forte San Nicolás
Ficheiro:Rhodes clock tower 03.jpg|Torre do reloxo

## Notas
## Véxase tamén
### Outros artigos
* Rodas, Rodas
### Ligazóns externas
* Medieval City of Rhodes UNESCO Collection on Google Arts and Culture
*UNESCO entry
Shiva (homónimos)

**Shiva** ou **Shiv** ou **Sivan** ou **Shivan** é unha das principais divindades do hinduísmo.

**Shiva**, **Sheeva** ou **Siva** tamén poden referirse a:

## Astronomía e bioloxía 
* Cráter Shiva, un aparente cráter de impacto no Océano Índico, posibelmente asociado co evento de extinción dos dinosauros.
* Hipótese Shiva, unha hipótese que vincula as extincións en masa con ciclos de 30 millóns de anos. 

## Persoas 
* Vandana Shiva, nada en 1952, é unha física, filósofa, ecofeminista, activista ambiental e escritora

### Literatura e música 
* A triloxía de Shiva, de Amish Tripathi.
* *Shiva*, un libro de A.B. Yehoshua

* "Siva", canción dos Smashing Pumpkins.

## Véxase tamén 
### Outros artigos 
* Xiba
Ananda (homónimos)

**Ananda** ou **Ānanda** ou **Anand** pode referirse a:

## Hinduísmo 
* Ānanda (filosofía hindú)
* Ananda Tandava, unha danza sagrada da mitoloxía hindú

## Persoas 
* Ananda, discípulo de Buda.
* Ananda (rei de Anxi), membro da familia de Xenxis Khan.
* Viswanathan Anand, xadrecista.

## Artes e media 
* *Ananda*, un álbum de 2006 de Paulina Rubio
* Ananda Marga, movemento espiritual e social internacional que comezou na India
* *Ananda Tandavam* (filme), película tamil de 2008
Cataxénese

A **cataxénese** é un termo arcaico da bioloxía evolutiva que se refire a direccións evolutivas regresivas ou que se consideraban , a produción por metamorfose retrógrada ou involución. Era un termo usado en contraste coa anaxénese, que no uso actual denota a evolución dunha poboación única cara a unha nova forma sen liñas de descendencia ramificadas. 

## Véxase tamén 
* Bioloxía evolutiva
* Cataxénese (xeoloxía)
Castrillón, Boal

**Castrillón** (oficialmente na norma da ALLA, **Castriyón**, e en castelán, **Castrillón**

## Entidades de poboación 
## Notas 
## Lugares e parroquias 
### Lugares de Castrillón 
### Parroquias de Boal
Doiras, Boal

**Doiras**  é unha parroquia do concello de Boal no Principado de Asturias. Segundo o INE, en 2023 tiña 93 habitantes, 50 homes e 43 mulleres, distribuídos en 10 entidades de poboación.

## Entidades de poboación 
## Notas 
## Lugares e parroquias 
### Lugares de Doiras 
### Parroquias de Boal
A Porta do Sol

Como topónimo **A Porta do Sol** pode referirse a:

;En Galiza
***A Porta do Sol**, lugar da parroquia de Fene, no concello de Fene;
***A Porta do Sol**, lugar da parroquia de Valdoviño, no concello de Valdoviño.

## Véxase tamén
### Outros artigos
Portaleiras

Como topónimo **Portaleiras** pode referirse a:

;En Galiza
***Portaleiras**, lugar da parroquia de Valeixe, no concello da Cañiza;
***As Portaleiras**, lugar da parroquia de Parada das Achas, no concello da Cañiza.

## Véxase tamén
### Outros artigos
Llebredo

O topónimo **Llebredo** pode referise a:
* **Llebredo**, parroquia asturiana repartida entre os concellos de El Franco, Coaña e Boal;
** **Llebredo**, parroquia administrativa do concello de Boal;
** **Llebredo**, parroquia administrativa do concello de Coaña;
** **Llebredo**, lugar de dita parroquia;
** **Llebredo**, parroquia administrativa do concello de El Franco;
** **Llebredo**, lugar de dita parroquia.
Serandías, Boal

**Serandías**

## Entidades de poboación 
## Notas 
## Lugares e parroquias 
### Lugares de Serandías 
### Parroquias de Boal
Pandeireteiras de Mens

As **Pandeireteiras de Mens** foron un grupo de mulleres labregas dos lugares de Asalo e Mens (Malpica de Bergantiños) que desde a década de 1970 actuaron en Europa e América coa Agrupación Folklórica Aturuxo. O 5 de xullo de 2024, a Real Academia Galega acordou dedicar o Día das Letras Galegas de 2025 ás cantareiras e á poesía popular, incluíndo a Teresa García Prieto, Prudencia e Asunción Garrido Ameixenda e mais Manuela Lema Villar.

## Membros 
* Teresa García Prieto (1914-1979)
* Prudencia Garrido Ameixenda (1905-1993)
* Asunción Garrido Ameixenda (1915-2007)
* Manuela Lema Villar (1913-1993)
* Adela Rey Torrado (1920-2016)
* Teresa Lema Varela (1924-2019)

## Notas 
## Véxase tamén 
### Bibliografía 
* 
### Ligazóns externas 
* Pandereteiras de Mens. Filmoteca de Galicia
* Pandeirada de Mens  - Pandeireteiras de Mens (1986). -  *Ruada* (TVG).
Lonbraz Kann

***Lonbraz Kann*** (tamén coñecido como ***Sugarcane Shadows***) é un filme mauriciano de 2014 dirixido por David Constantin.

## Sinopse 
A historia segue o peche dunha fábrica de azucre e como afecta aos veciños da zona: as casas dos obreiros das fábricas son destruídas para facer espazo para novas residencias de alto nivel, e úsanse traballadores estranxeiros para axudar nesa construción.

## Personaxes 
* Danny Bhowaneedin como Marco
* Nalini Aubeeluck como Devi
* Raj Bumma como Bissoon

## Acollida 
O filme foi galardoado como mellor guión no Festival Internacional de Cinema de Durban de 2015.

## Notas
Moldes, Castropol

**Moldes** (na ortografía da ALLA para o galego de Asturias, **San Xuan**; en castelán, **Moldes**; e oficialmente **San Xuan/San Juan**) é unha parroquia asturiana do concello de Castropol no Principado de Asturias. Segundo o INE, en 2023 tiña 350 habitantes, 162 homes e 188 mulleres, distribuídos en 18 entidades de poboación.

## Entidades de poboación 
## Notas 
## Lugares e parroquias 
### Lugares de Moldes 
### Parroquias de Castropol
Wilaya (filme)

***Wilaya*** (en ) é un filme español de 2011 dirixido por Pedro Pérez Rosado. O filme é un drama minimalista sobre unha familia refuxiada saharauí que se enfronta de súpeto á morte da nai e ao regreso da irmá máis nova, que vivira a maior parte da súa vida en España, o que reflicte o separación de moitas familias saharauís.

## Sinopse 
Fatimetu é unha nena saharauí que regresa para o enterro da súa nai nun campo de refuxiados saharauís logo de 16 anos vivindo en España. O seu irmán máis vello Jatri dille a Fatimetu que, na súa última vontade, a súa nai deixoulle tanto a jaima (tenda) da familia como a responsabilidade de coidar da súa irmá discapacitada, Hayat. Ela merca unha camioneta vella e atopa traballo transportando mercadorías entre os campamentos (wilayas), mais Fatimetu está dividida entre a vida no deserto e os recordos da súa familia de acollida española e os seus amigos.

## Personaxes 
[miniatura|dereita|As actrices saharauís [Aziza Brahim e Memona Mohamed, durante unha conferencia de prense na presentación de *Wilaya*, en Donostia, o 26 de abril de 2012.]]
* Nadhira Mohamed como Fatimetu
* Memona Mohamed como Hayat
* Aziza Brahim como Sdiga
* Ainina Sidagmet como Said
* Mohamed Mouloud como Jatri

## Rodaxe 
O filme foi rodado completamente no campamento de refuxiados saharauís de Tinduf, en Alxeria.

## Notas
Früchtchen - Am Äquator ist alles möglich

***Früchtchen - Am Äquator ist alles möglich*** (en ) é un filme de 1998 dirixido por Herbert Brödl. É unha coprodución entre Austria, Alemaña e San Tomé e Príncipe. Está ambientado e filmado completamente na illa de San Tomé. É o primeiro filme da historia do cinema de San Tomé e Príncipe. Estreouse por primeira vez en 1998, como parte do Hof International Film Festival dese ano e dos Lübeck Nordic Film Days.

É o terceiro filme de Brödl ambientado en rexión do ecuador terrestre. Considérase parte do "ciclo do ecuador", xunto con*Jaguar and Rain* (1994), *Goldland* (1996), *Bad Boy* (2000), *Eclipse* (2002) e *Flyers* (2008).

## Elenco 
* Jacinto Alfonso
*  Atalmira
* Simão de Sousa
* Maria Neto
* José Manuel Noronha	
* Agostinho Patriky
* João Quaresma
* Pascoa Soares

## Notas 
## Véxase tamén 
### Bibliografía 
*
A Robaleira

Como topónimo **A Robaleira** pode referirse a:

;En Galiza
***A Robaleira**, lugar da parroquia de Abelleira, no concello de Muros;
***A Robaleira**, lugar da parroquia de Valdoviño, no concello de Valdoviño;
***A Robaleira**, lugar da parroquia de Alcabre, no concello de Vigo.

## Véxase tamén
### Outros artigos
A Toeleira

Como topónimo **A Toeleira** pode referirse a:

;En Galiza
***A Toeleira**, lugar da parroquia de Santa María de Neda, no concello de Neda;
***Ribeira da Toeleira**, lugar da parroquia de Santa María de Neda, no concello de Neda.

## Véxase tamén
### Outros artigos
O Combel

Como topónimo **O Combel** pode referirse a:

;En Galiza
***O Combel de Abaixo**, lugar da parroquia de Xavestre, no concello de Trazo;
***O Combel de Arriba**, lugar da parroquia de Xavestre, no concello de Trazo.
Torre de Abaixo

Como topónimo **Torre de Abaixo** pode referirse a:

;En Galiza
***Torre de Abaixo**, lugar da parroquia de Amil, no concello de Moraña;
***A Torre de Abaixo**, lugar da parroquia de Santa Cruz de Ribadulla, no concello de Vedra.

## Véxase tamén
### Outros artigos
Celeirote

O topónimo **Celeirote** pode referirse a:

;En Galiza
***Celeirote**, lugar da parroquia de Goá, no concello de Cospeito;
***O Celeirote**, lugar da parroquia de Fanoi, no concello de Abadín.

## Véxase tamén
### Outros artigos
***Os Celerotes**, lugar da parroquia do Freixo, no concello das Pontes de García Rodríguez.
Javier Ambrossi

**Francisco Javier García de la Camacha Gutiérrez-Ambrossi**, nado en Madrid o 24 de xuño de 1984, máis coñecido como **Javier Ambrossi**, é un director, guionista, produtor, actor e presentador español.

## Traxectoria 
É fillo de Javier García de la Camacha e Sofía Gutiérrez-Ambrossi, e irmán da actriz Macarena García. Estudou Xornalismo na Universidad Complutense de Madrid e Dramaturxia na Real Escuela Superior de Arte Dramático (RESAD).

A súa experiencia como actor en televición comezou na publicidade. Posteriormente deu o salto a series como *El comisario*, *Génesis: En la mente del asesino*, *Hermanos y detectives* ou *Amar en tiempos revueltos*. Os seus papeis máis coñecidos son Gustavo na serie *Sin tetas no hay paraíso* e Cristiano na serie *Ciega a citas* de Cuatro. Tamén traballou en *Cuéntame cómo pasó*, *Maitena: Estados alterados*, *La fuga* e *Arrayán*.

No cine actuou en *Sexykiller, morirás por ella* e coma personaxe principal en *El triunfo*, un filme de Mireia Ros sobre a Barcelona dos 80, seleccionada polo Festival de Málaga e a Berlinale. E no teatro, en *El enemigo de la clase* de Nigel Williams, dirixido por Marta Angelat ou en *Beaumarchais* de Sacha Guitry dirixido por Josep Maria Flotats.

Xunto ao seu marido, o tamén actor e director Javier Calvo, escribiu e dirixiu montaxes teatrais como o exitoso musical *La llamada*, polo que gañou o Broadway World a Mellor Director Artístico. Tamén crearon a serie *Paquita Salas*, gañadora de tres Premios Feroz e do Premio Ondas, e dirixiron a adaptación cinematográfica do seu musical, *La llamada* con grande éxito de crítica e público.

## Vida privada 
Dende o 2010 mantén unha relación sentimental co actor e director Javier Calvo.

## Filmografía como director 
### Cine 
### Televisión 
## Filmografía coma actor 
### Televisión 
#### Como colaborador/presentador 
**Fly Music*. Presentador
**Animax*.  Reportero
**Likes*. Colaborador
**Operación Triunfo*. Profesor de interpretación 2017-2018.
* El chat de Operación Triunfo 2017-2018
**Trabajo temporal*. Concursante
**Mask Singer: adivina quién canta*. Xurado (2020-presente)
**Drag Race España*. Xurado (2021-presente)
* *Drag Race España: All Stars*. Jurado (2024)
* *Premios Goya*. Presentador (2024)

## Teatro 
#### Como autor e director 
* *Windsor*. Como autor e director (2012)
* *Miss Fogones Universal*. Como autor e director (2013)
* *La llamada*. Como autor e director xunto a Javier Calvo (2013-2023)

#### Como actor 
* *Beaumarchais*. Dirixida por Josep Maria Flotats con texto de Sacha Guitry. (2010–2011)
* *¡A saco!*. Dirixida por Juan José Afonso con texto de Joe Orton, *Loot*. (2010)
* *El enemigo de la clase*. Dirixida por Marta Angelat con texto de Nigel Williams. (2007–2009)

## Premios 
;
;Premios Goya

;Premios Feroz

;Medallas del Círculo de Escritores Cinematográficos

;Premios Fotogramas de Plata

**Premios Forqué**

**Premios Ondas**

## Notas
Technology Experiment Satellite

**Technology Experiment Satellite** ou **TES** foi un satélite artificial da India lanzado o 22 de outubro de 2001 a bordo dun foguete PSLV-G desde o Centro Espacial Satish Dhawan.

## Características 
TES, cunha masa de 1108 kg, foi lanzado a unha órbita duns 550 km de altura para demostrar e validar varias tecnoloxías relacionadas tanto coa observación terrestre como co control dos satélites en órbita. Entre as tecnoloxías probadas estaban volantes de inercia de elevado torque, un novo sistema de control a reacción con propulsores optimizados e un único tanque de propelente, estrutura lixeira do satélite, unha grabadora de estado sólido, unha antena en banda X de aliñamento de fase, un sistema de posicionamento do satélite mellorado, sistemas de enerxía mellorados e unha cámara cunha óptica con dous espellos sobre o eixo, así como unha cámara pancromática para experimentos de detección remota.

## Notas 
## Véxase tamén 
### Outros artigos 
*PSLV-G
Ānanda (filosofía hindú)

[miniatura| A deidade [Krishna adoita asociarse con *ananda.*]]
 
***Ānanda*** (en sánscrito : आनन्द) significa literalmente ledicia ou felicidade. Nos Vedas hindús, Upanishads e Bhagavad gita, *ānanda* significa felicidade eterna que acompaña o final do ciclo de renacemento. Aqueles que renuncian aos froitos das súas accións e se someten por completo á vontade divina, chegan á finalización final do proceso de vida cíclico (*saṃsāra*) para gozar da felicidade eterna (*ānanda*) en perfecta unión coa divindade. A tradición de buscar a unión con Deus a través do compromiso amoroso denomínase *bhakti* ou devoción.

## Etimoloxía 
*Ānanda* é unha palabra sánscrita considerada como un substantivo verbal *nanda* co prefixo *ā*. *ā* indica o lugar onde se produce a acción verbal; por exemplo, *āsrama*, onde se traballa, *ārama*, onde se goza, *ākara*, onde se espallan as cousas, etc. A palabra *ānanda* implica así un lugar, aquel no que se atopa a felicidade, sexa un fillo, o cumprimento dun desexo, o coñecemento de *brahman,* ou o *atman*. *Ānanda* é unha felicidade con obxecto implícito.

## Véxase tamén 
### Outros artigos 
* Ceo
* Ioga
* Nirvana
Bádminton nos Xogos Olímpicos de 2024

O torneo de **bádminton** nos **Xogos Olímpicos de 2024** realizarase na Arena Porte da Chapelle de París do 27 de xullo ao 5 de agosto de 2024.
En total disputaranse neste deporte cinco probas diferentes, dúas masculinas (individual e dobres), dúas femininas (individual e dobres) e unha mixta (dobres). O programa de competicións mantívose coma na edición anterior.

## Clasificación
Participarán en total 172 deportistas (86 homes e 86 mulleres) de diferentes comités olímpicos nacionais pertencentes á Federación Mundial de Bádminton.

## Calendario
## Notas
## Véxase tamén
### Outros artigos
*Xogos Olímpicos de 2024

### Enlaces externos
*Páx. de París 2024 .
Baloncesto nos Xogos Olímpicos de 2024

O **baloncesto** nos **Xogos Olímpicos de 2024** realizarase no Estadio Pierre-Mauroy de Villeneuve-d'Ascq (fase de grupos) e a Arena Bercy de París (fase final), do 27 de xullo ao 11 de agosto de 2024. Os partidos de baloncesto 3×3 efectuaranse na praza da Concordia.

## Clasificación
### Torneo masculino
### Torneo feminino
## Notas
## Véxase tamén
### Outros artigos
*Xogos Olímpicos de 2024
### Ligazóns externas 
*Páx. de París 2024 – Baloncesto .
*Páx. de París 2024 – Baloncesto 3×3 .
Cartavio, Coaña

**Cartavio** é unha parroquia do concello de Coaña situada no Principado de Asturias. Segundo o INE, en 2023 tiña 549 habitantes, 288 homes e 261 mulleres, distribuídos en 8 entidades de poboación.

## Entidades de poboación 
## Notas 
## Lugares e parroquias 
### Lugares de Cartavio 
### Parroquias de Coaña
Corchete de Iverson

En matemáticas, o **corchete de Iverson**, que recibe o nome de Kenneth Iverson, é unha notación que devolve o número 1 se unha condición é verdadeira e 0 en caso contrario. Máis precisamente,[P] = \begin{cases} 1 & \text{se } P \text{ é verdade,} \\ 0 & \text{se non,} \end{cases}onde  é unha proposición que pode ser verdadeira ou falsa.

## Uso 
A notación é útil para expresións de sumas ou integrais sen condicións de contorno. Por exemplo

: \sum_{1\le i \le 10} i^2 = \sum_{i} i^2[1 \le i \le 10].

Na primeira suma, o contador i está limitado ao rango de 1 a 10. Na segunda suma, pode pasar por todos os números enteiros, mais cando é estritamente menor que 1 ou estritamente maior que 10, o termo correspondente da suma é cero, polo que non inflúe no total. Este uso de corchetes pode facilitar o manexo destas expresións.

Outro uso do corchete de Iverson é simplificar ecuacións con condicións especiais. Por exemplo, a fórmula

: \sum_{1\le k\le n \atop \gcd(k,n)=1}\!\!k = \frac{1}{2}n\varphi(n)

(unha relación da teoría de números relacionada coa función totiente de Euler) que só se verifica para n>1 pódese escribir:

: \sum_{1\le k\le n \atop \gcd(k,n)=1}\!\!k = \frac{1}{2}n(\varphi(n)+[n=1])

que é válida para calquera número natural n.

## Casos particulares 
O símbolo de Kronecker é un caso particular da notación de Iverson cando a condición é unha igualdade. Temos:

: \delta_{ij} = [i=j].\,

A función indicadora, outro caso particular, cando a condición é unha pertenza:

: \mathbf{1}_A(x) = [x\in A].

A función signo e a función paso de Heaviside tamén se poden expresar facilmente mediante esta notación:

:  \sgn(x) = [x > 0] - [x 
:  H(x) = [x > 0] + \frac{1}{2}[x=0].

As funcións chan e teito pódense expresar mediante:

:  \lfloor x \rfloor = \sum_{n=-\infty}^{\infty}n[n \le x 
:  \lceil x \rceil = \sum_{n=-\infty}^{\infty}n[n-1 

E a tricotomía dunha orde total pódese expresar por :

: [a  b] = 1. \, 
## Notas 
## Véxase tamén 
### Outros artigos 
Función indicadora.
Viktor Björkman

**Carl Viktor Emmanuel Björkman**, nado en Gävle o 22 de maio de 1868 e finado en Lübeck o 24 de outubro de 1931, foi un autor, hispanista e profesor de universidade sueco. Era o pai do orientalista Walther Björkman.

## Traxectoria 
Björkman graduouse dos seus estudos de secundaria en Gävle en 1887. Tras estudar xurisprudencia e filoloxía en Uppsala entre 1989 e 1891, traballou en varios institutos de comercio en Hamburgo e Lübeck, antes de fundar o seu propio instituto de comercio, o Praktischen Handelsinstituts de Lübeck, en 1898, do que foi director. En 1914 fundou, e posteriormente pasou a dirixir, o Instituto Sueco-Alemán de Lübeck. En 1918 converteuse en lector e en 1925 en profesor de sueco e noruegués na universidade de Rostock, onde a súa biblioteca foi incorporada aos fondos da biblioteca universitaria.

Björkman publicou varias obras de historia da literatura, sendo a súa especialidade a literatura hispanoamericana. Tamén traballou pola lingua sueca no estranxeiro, entre outras cousas a través da fundación de asociacións suecas e de círculos de estudo en varias cidades alemás.

A súa dona, Marie Schlikau, traducíu ao alemán o poema de Eduardo Pondal "Pol-a Patria". Björkman foi o encargado de comunicarlle a Pondal a tradución a través dunha carta.

## Notas
Meco (entroido)

[250px|miniatura|Queima do Meco durante as [Festa da Pita|festas da Pita, a celebración que realizan durante o entroido no lugar de Eiroás, na parroquia de Cudeiro, concello de Ourense. Ano 2012.]]
**O Meco** é unha figura da cultura tradicional galega, coñecida popularmente pola súa queima durante a celebración do entroido. Na cultura popular, a lenda do Meco remite a un ser eclesiástico, ben pastor, ben seminarista, que abusaba sexualmente das mulleres da contorna baixo o amparo do dereito de pernada, lei medieval que permitía aos terratenentes abusaren dos labradores que traballasen e morasen nos terreos da súa propiedade. A **queima do Meco** no entroido corresponde ao axustizamento violento por parte das masas, que nun acto de rebeldía aforcaran a este ser ao pé dunha figueira. Dito desenlace, sen base histórica sólida, conmemórase en moitos concellos de Galicia polo Mércores de Cinza coa popular Queima do Meco. En dita celebración, unha figura con forma de falla ou fogueira quéimase diante dos asistentes coma símbolo de axustizamento ante os abusos. A figura da figueira, lugar sobre o que se produciu o aforcamento do Meco, está catalogada dentro das Árbores senlleiras de Galicia  polo seu carácter cultural e etnográfico, non polo seu cumprimento, que realmente é escaso.

## A lenda do Meco
A **Lenda do Meco** recolle unha vella lenda popular na que os veciños do Grove enforcaron a un crego, fartos dos abusos sexuais que protagonizara, e declaráronse culpables colectivamente, todos a un, ante a xustiza. O feito deu lugar ó xentilicio popular que reciben os grovenses como *mecos*.

Aparece documentada por vez primeira da man de frei Martín Sarmiento, que a cita na súa *Viaje a Galicia*, de 1745, como un sucedido uns oitenta anos antes da súa viaxe. 

Tamén recolleu a lenda o Cura de Fruíme, Diego Antonio Cernadas Castro (1702-1777). Conta nun poema que: 

## A queima do Meco
A queima do Meco realízase durante o serán do Mércores de Cinza en localidades como Santiago de Compostela, Vigo, Eiroás  ou Redondela, e corresponde unha das últimas tradicións do Entroido. Malia que a estrutura ou tipoloxía pode lembrar ás Fallas valencianas, a súa simboloxía dista bastante de significado. Igual que acontece coas coplas cantadas durante a celebración dos Maios, a queima da figura do meco cobra un significado satírico. Os bonecos construídos difiren cada ano, e adoitan representar a acontecementos, personaxes ou situacións relevantes durante o ano, habitualmente en ton de burla visual e con trazos de crítica social. Por exemplo, o entroido de 2022 en Santiago rematou coa queima dun Meco con forma de coronavirus por seren os primeiros carnavais celebrados desde a pandemia de COVID-19. En 2024, o concello de Redondela queimou un Meco coa figura de Luís Rubiales, daquela presidente da Federación Española de Fútbol, e inmerso nun caso amplamente seguido nos medios de abuso sexual.

## Notas
## Véxase tamén
### Bibliografía 
* 
* 
### Outros artigos
* Lenda do Meco
* Merdeiro
Zhoubi suanjing

O ***Zhoubi suanjing*** (chinés tradicional: 周髀算經; chinés simplificado: 周髀算经; *pinyin*: Zhōubì suànjīng; Wade-Giles: Chou1-pi4 suan4-ching1) é un antigo tratado chinés de astronomía e matemáticas. O *Zhoubi* é especialmente recoñecido pola súa presentación da cosmoloxía chinesa e dunha variante do teorema de Pitágoras. Afirma conter 246 problemas inventados polo duque de Zhou e outros membros da súa corte, o que situaría a súa composición contra o século XI a.C.. Porén, a versión actual do texto non parece ser anterior á dinastía Han oriental (25-220), con adicións e comentarios de séculos posteriores.

## Título 
O título orixinal da obra era, simplemente, *Zhoubi* 周髀. O carácter *bi* 髀 é un termo literario para o fémur, mais neste contexto refírese aos gnomon, un tipo de paus longos que se empregan para establecer o calendario e outros cálculos astronómicos. Por outra banda, o sinograma *zhou* 周 é ambiguo, polo que o título da obra pode ser traducido como "Sobre os gnomon e os camiños circulares do ceo", "O manual de interpretación de sombras dos Zhou" ou "Os gnomon da dinastía Zhou". O honorífico *Suanjing*, engadido posteriormente, significa "Clásico da aritmética", "Libro sagrado da aritmética", "Canon matemático" ou "Clásico das computacións".

## Datación 
Atopáronse gnomon como os descritos na obra anteriores ao 2300 a.C.; ademais, o duque de Zhou ao que se lle atribúe foi un nobre e rexente da primeira xeración da dinastía Zhou. Segundo a tradición, o *Zhoubi* procede da época do duque de Zhou, polo que sería o tratado chinés de matemáticas máis antigo coñecido. Non obstante, malia que algunhas pasaxes parecen datar do período dos Reinos Combatentes, a versión actual da obra menciona a Lü Buwei; xa que logo, non pode ser anterior ao século I ou II, durante a dinastía Han oriental. A mención máis antiga ao texto é o monumento dedicado ao astrónomo Cai Yong, do 178 d.C.. Tampouco aparece no apartado do *Hanshu* ou *Libro dos Han* dedicado aos calendarios, a astronomía e as matemáticas.

## Notas 
## Véxase tamén 
### Bibliografía 
* 
* 
* 
* 
* 
*
A Torre Branca

Como topónimo **A Torre Branca** pode referirse a:

;En Galiza
***A Torre Branca**, lugar da parroquia de Aríns, no concello de Santiago de Compostela;
***A Torre Branca**, lugar da parroquia de Niveiro, no concello de Val do Dubra.

## Véxase tamén
### Outros artigos
Brancas

O topónimo **Brancas** pode referirse a:

;En Galiza
***Pedras Brancas**, lugar da parroquia de Guísamo, no concello de Bergondo;
***Pedras Brancas**, lugar da parroquia de Seteventos, no concello do Saviñao;
***Xestas Brancas**, lugar da parroquia de Noche, no concello de Vilalba.

## Véxase tamén
### Outros artigos
A Torre Vella

Como topónimo **A Torre Vella** pode referirse a:

;En Galiza
***A Torre Vella**, lugar da parroquia de Tenorio, no concello de Cerdedo-Cotobade;
***A Torre Vella**, lugar da parroquia de San Xoán de Río, no concello de San Xoán de Río.

## Véxase tamén
### Outros artigos
***A Torrevella**, lugar da parroquia de Guimarei, no concello da Estrada.
Atletismo nos Xogos Olímpicos de 2024

miniatura|dereita
O **atletismo** nos **Xogos Olímpicos de 2024** realizarase no Stade de France, situado en Saint-Denis, do 1 ao 11 de agosto de 2024. As competicións de marcha e de maratón efectuaranse nun circuíto urbano con punto de partida e chegada na ponte Alexandre III.

En total disputaranse neste deporte 48 probas diferentes, 23 masculinas, 23 femininas e dúas mixtas. O programa de competicións modificouse en relación á edición anterior: engadiuse a proba mixta de relevos 4×400 m e a proba de 50 km marcha masculina substituíuse pola de marcha por relevo mixto.

## Clasificación
Participaron en total 1810 atletas (905 homes e 905 mulleres) de diferentes comités olímpicos nacionais pertencentes a World Athletics.

## Calendario
## Notas
## Véxase tamén
### Outros artigos
*Xogos Olímpicos de 2024

### Enlaces externos
*Páx. de París 2024 .
A Cebola

Como topónimo **A Cebola** pode referirse a:

;En Galiza
***A Cebola de Abaixo**, lugar da parroquia do Allo, no concello de Zas;
***A Cebola de Arriba**, lugar da parroquia do Allo, no concello de Zas.